सुनते ही एक बार तो मुझे बहुत झटका लगा, फिर मैंने सोचा कि आज के बच्चे कितने मजबूत हैं. मैं तो कभी आत्मनिर्णय नहीं ले पाई, लेकिन जीवन का इतना बड़ा निर्णय लेने में उसको क्यों रोकूं. तनय बातों से अच्छे संस्कारी परिवार का लगा. अब समय के साथ युवा वर्ग बदल रहे हैं, तो हमें भी उनकी नई सोच के अनुसार उनकी जीवनशैली का स्वागत करना चाहिए. उन पर हमारा निर्णय थोपने का कोई अर्थ नहीं है और यह मेरी परवरिश का ही परिणाम है कि वह मुझसे अन्य बच्चों की तरह छिपा कर वह कुछ नहीं करती.